ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός ωραρίου λειτουργίας σε 24ωρη βάση
της Αυτοτελούς Διεύθυνσης Πολιτικής Προστασίας Π.Στ.Ε. και των Τμημάτων Πολιτικής Προστασί-
ας Περιφερειακών Ενοτήτων Βοιωτίας, Εύβοιας,
Ευρυτανίας, Φθιώτιδας και Φωκίδας, για το έτος
2024.
Καθιέρωση εργασίας καθ’ υπέρβαση του υποχρεωτικού ωραρίου της πρακτικογράφου των συλ-
λογικών οργάνων (Δημοτικού Συμβουλίου και
Δημοτικής Επιτροπής) του Δήμου Αλιάρτου - Θεσπιέων για το έτος 2024.
Τροποποίηση της υπ’  αρ. οικ.40140/23-11-2023
(Β’ 6783) απόφασης περί καθιέρωσης υπερωριακής απογευματινής, καθώς και νυχτερινής και
Κυριακών ή εξαιρέσιμων ημερών εργασίας προς
συμπλήρωση της υποχρεωτικής εβδομαδιαίας
αλλά και πέραν αυτής για το προσωπικό του Δήμου Κατερίνης, έτους 2024.
ΑΠΟΦΑΣΕΙΣ
Αριθμ. 13910
(1)
Καθορισμός ωραρίου λειτουργίας σε 24ωρη
βάση της Αυτοτελούς Διεύθυνσης Πολιτικής Προστασίας Π.Στ.Ε. και των Τμημάτων Πολιτικής Προ-
στασίας Περιφερειακών Ενοτήτων Βοιωτίας, Εύβοιας, Ευρυτανίας, Φθιώτιδας και Φωκίδας, για
το έτος 2024.
Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις:
α) Του π.δ. 148/2010 «Οργανισμός της Περιφέρειας
Στερεάς Ελλάδας» (Α’ 241), όπως έχει τροποποιηθεί επικαιροποιηθεί με τις υπ’ αρ. 3203/84663/22-6-2017
(Β’ 2201), 3749/77622/11-6-2018 (Β’ 2467), 6041/119763/
22-8-2018 (Β’ 3806) και 7062/149508/5-10-2018 (Β’ 4524)
αποφάσεις του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας,
β) του ν. 3013/2002 «Αναβάθμιση της πολιτικής προστασίας και λοιπές διατάξεις» (Α’ 102),
γ) του ν. 4662/2020 «Εθνικός Μηχανισμός Διαχείρισης
Κρίσεων και Αντιμετώπισης Κινδύνων, αναδιάρθρωση
της Γενικής Γραμματείας Πολιτικής Προστασίας, αναβάθμιση συστήματος εθελοντισμού πολιτικής προστασίας,
αναδιοργάνωση του Πυροσβεστικού και άλλες διατάξεις» (Α’ 27),
δ) του άρθρου 29 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. (ν. 3528/2007, Α’ 26),
ε) του ν. 3852/2010 «Νέα Αρχιτεκτονική της Διοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87),
στ) του άρθρου 20 του ν. 4354/2015 «Διαχείριση των
μη εξυπηρετούμενων δανείων, μισθολογικές ρυθμίσεις
και άλλες επείγουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρ-
ρυθμίσεων» (Α’ 176),
ζ) του άρθρου 29 του ν. 4483/2017 «Ρυθμίσεις για
τον εκσυγχρονισμό του θεσμικού πλαισίου οργάνωσης και λειτουργίας των Δημοτικών Επιχειρήσεων
Ύδρευσης Αποχέτευσης (Δ.Ε.Υ.Α.) - Ρυθμίσεις σχετικές
με την οργάνωση, τη λειτουργία, τα οικονομικά και το
προσωπικό των Ο.Τ.Α. - Ευρωπαϊκοί Όμιλοι Εδαφικής
Συνεργασίας - Μητρώο Πολιτών και άλλες διατάξεις»
(Α’ 107) που αναφέρεται συγκεκριμένα στο ωράριο
λειτουργίας των Διευθύνσεων Πολιτικής Προστασίας
των Περιφερειών,
η) του ν. 5075/2023 «Αναδιάρθρωση Πολιτικής Προστασίας - Εθνικός Μηχανισμός Εναέριας Διάσωσης και
Αεροδιακομιδών και άλλες επείγουσες διατάξεις για την
κρατική αρωγή» (Α’ 206).
2. Την υπ’ αρ. 410/2-1-2023 (ΑΔΑ: 62ΠΑ7ΛΗ-ΤΞΧ) απόφαση δέσμευσης πίστωσης της Διεύθυνσης Οικονομι-
κού - Δ.Ε. Π.Στ.Ε. (ΚΑΕ 01.073.0512.01 - 1.800,00 €).
3. Την υπ’ αρ. 1526/3-1-2024 (ΑΔΑ: ΡΑΡ47ΛΗ-Α1Γ)
απόφαση δέσμευσης πίστωσης της Διεύθυνσης Διοικητικού - Οικονομικού Π.Ε. Βοιωτίας (ΚΑΕ 05.073.0512.01 -
4.000,00 €).
4. Την υπ’ αρ. 2460/3-1-2023 (ΑΔΑ: ΨΒΩ27ΛΗ-ΜΑΤ)
απόφαση δέσμευσης πίστωσης της Διεύθυνσης Διοικητικού - Οικονομικού Π.Ε. Εύβοιας (ΚΑΕ 02.073.0512.01 -
2.000,00 €).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 544
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 544/26.01.2024
5. Την υπ’ αρ. 4330/8-1-2023 (ΑΔΑ: 9ΠΠΜ7ΛΗ-40Σ)
απόφαση δέσμευσης πίστωσης της Διεύθυνσης Διοικητικού - Οικονομικού Π.Ε. Ευρυτανίας (ΚΑΕ 03.073.0512.01 -
5.000,00 €).
6. Την υπ’ αρ. 3081/5-1-2024 (ΑΔΑ: Ψ5ΦΕ7ΛΗ-Κ9Υ)
απόφαση δέσμευσης πίστωσης της Διεύθυνσης Διοικητικού - Οικονομικού Π.Ε. Φωκίδας (ΚΑΕ 04.073.0512.01 -
3.200,00 €).
7. Τις έκτακτες ανάγκες που ανακύπτουν εξαιτίας των
οποίων, οι υπάλληλοι της Αυτοτελούς Διεύθυνσης Πολιτικής Προστασίας και των Τμημάτων Πολιτικής Προ-
στασίας Περιφερειακών Ενοτήτων Βοιωτίας, Εύβοιας,
Ευρυτανίας, Φθιώτιδας και Φωκίδας, επιβάλλεται να
απασχολούνται πέραν του υποχρεωτικού ωραρίου, σε
24ωρη βάση και με εργασία τις απογευματινές και νυχτερινές ώρες καθώς και τις Κυριακές και εξαιρέσιμες
ημέρες και ειδικότερα τις ανάγκες για έλεγχο, επίβλεψη, πρόληψη, ετοιμότητα, αντιμετώπιση και αποκατά-
σταση - στο πλαίσιο προστασίας της ζωής, της υγείας
και της περιουσίας των πολιτών - εκτάκτων αναγκών
που προκύπτουν από φυσικά φαινόμενα (πλημμυρικά
φαινόμενα, σεισμικά συμβάντα, χιονοπτώσεις, παγετοί,
κατολισθητικά φαινόμενα κ.λπ.) ή τεχνολογικά συμβάντα (διαρροή τοξικών, τεχνολογικά ατυχήματα, χημικά
συμβάντα κ.λπ.) ή άλλες καταστροφές (πυρκαγιές κ.λπ.),
αποφασίζουμε:
Τον καθορισμό του ωραρίου λειτουργίας σε 24ωρη
βάση, κατά τις εργάσιμες ημέρες, τις Κυριακές και τις
εξαιρέσιμες ημέρες του έτους 2024, της Αυτοτελούς Διεύθυνσης Πολιτικής Προστασίας Περιφέρειας Στερεάς
Ελλάδας και των Τμημάτων Πολιτικής Προστασίας Περιφερειακών Ενοτήτων Βοιωτίας, Εύβοιας, Ευρυτανίας,
Φθιώτιδας και Φωκίδας για την αντιμετώπιση εκτάκτων
αναγκών που προκύπτουν από φυσικά φαινόμενα, τεχνολογικά συμβάντα ή άλλες καταστροφές.
Η απόφαση αυτή να δημοσιευθεί στην Εφημερίδα της
Κυβερνήσεως.
Λαμία, 19 Ιανουαρίου 2024
Ο Περιφερειάρχης
ΦΑΝΗΣ ΣΠΑΝΟΣ
Ι
Αριθμ. απόφ. 10
(2)
Καθιέρωση εργασίας καθ’ υπέρβαση του υποχρεωτικού ωραρίου της πρακτικογράφου των συλ-
λογικών οργάνων (Δημοτικού Συμβουλίου και
Δημοτικής Επιτροπής) του Δήμου Αλιάρτου - Θεσπιέων για το έτος 2024 .
Ο ΔΗΜΑΡΧΟΣ ΑΛΙΑΡΤΟΥ - ΘΕΣΠΙΕΩΝ
Έχοντας υπόψη:
1. Το άρθρο 58 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τα άρθρα 48 και 49 του Κώδικα κατάστασης Δημοτικών και Κοινοτικών Υπαλλήλων (ν. 3584/2007, Α’ 143).
3. Τον ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες επεί-
γουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων»,
άρθρο 20 «Αποζημίωση για εργασία καθ’ υπέρβαση του
υποχρεωτικού ωραρίου - Αποζημίωση για εργασία προς
συμπλήρωση του υποχρεωτικού ωραρίου» (Α’ 176).
4. Το υπό στοιχεία 17 ΠΔ/17-01-2014 «Μετονομασία
του Δήμου Αλιάρτου - Θεσπιέων» (Α’ 25).
5. Την υπ’  αρ. 49764/10339/22-09-2011 «Έγκριση
Οργανισμού Εσωτερικής Υπηρεσίας Δήμου Αλιάρτου
Ν.Βοιωτίας» (Β’ 2231).
6. Την υπ’ αρ. 3/33/02-01-2024 απόφαση του Δημάρχου «Ανάθεση καθηκόντων τήρησης και σύνταξης των
πρακτικών των συλλογικών οργάνων (Δημοτικού Συμβουλίου και Δημοτικής Επιτροπής) του Δήμου Αλιάρ-
του - Θεσπιέων, για το έτος 2024» (ΑΔΑ: 6ΖΚ3ΩΨ4-ΤΤΧ).
7. Τις προβλεπόμενες πιστώσεις στον Τακτικό Προϋπολογισμό του Δήμου Αλιάρτου - Θεσπιέων, οικονομικού
έτους 2024.
8. Τις υπηρεσιακές ανάγκες εργασίας πέραν του υποχρεωτικού ωραρίου της Πρακτικογράφου Δημοτικού
Συμβουλίου για το έτος 2024, αποφασίζουμε:
Καθιερώνουμε για το έτος 2024 πέραν του υποχρεωτικού ωραρίου εργασίας της Πρακτικογράφου του Δη-
μοτικού Συμβουλίου για την κάλυψη των υπηρεσιακών
αναγκών του Δήμου και πιο συγκεκριμένα ως εξής:
ΥΠΗΡΕΣΙΑ
ΓΡΑΦΕΙΟ ΥΠΟΣΤΗΡΙΞΗΣ
ΣΥΛΛΟΓΙΚΩΝ ΟΡΓΑΝΩΝ
(Πρακτικογράφος
Δημοτικού Συμβουλίου και
Δημοτικής Επιτροπής)
ΣΥΝΟΛΟ ΥΠΑΛΛΗΛΩΝ
ΙΔΙΟΤΗΤΑ
ΔΕ 38 ΠΛΗΡΟΦΟΡΙΚΗΣ
ΔΗΜΟΣΙΟΥ ΔΙΚΑΙΟΥ
ΑΝΩΤΑΤΟ ΟΡΙΟ
ΩΡΩΝ ΥΠΕΡΩΡΙΑΚΗΣ
ΑΠΑΣΧΟΛΗΣΗΣ
Η δαπάνη για την αποζημίωση πέραν του υποχρεωτικού ωραρίου για την απασχόληση του ανωτέρω προσω-
πικού θα καλυφθεί από τις αντίστοιχες προβλεπόμενες
πιστώσεις του προϋπολογισμού του οικονομικού έτους
2024 του Δήμου Αλιάρτου - Θεσπιέων, ως κάτωθι:
Κ.Α.Ε. Εξόδων
10-6012.0002
Περιγραφή
Αμοιβή Πρακτικογράφου
Δημοτικού Συμβουλίου
Ποσό
1.000,80 €
Ο αριθμός των πραγματοποιηθέντων ωρών υπερωριακής απασχόλησης της υπαλλήλου θα βεβαιώνεται
με υπηρεσιακό σημείωμα, σύμφωνα με τις βεβαιώσεις
των Προϊσταμένων και των Διευθυντών της αντίστοιχης
υπηρεσίας.
Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 544/26.01.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Αλίαρτος, 16 Ιανουαρίου 2024
Ο Δήμαρχος
ΓΕΩΡΓΙΟΣ ΑΡΑΠΙΤΣΑΣ
Ι
Αριθμ. οικ.2067
(3)
Τροποποίηση της υπ’ αρ. οικ.40140/23-11-2023
(Β’ 6783) απόφασης περί καθιέρωσης υπερωριακής απογευματινής, καθώς και νυχτερινής και
Κυριακών ή εξαιρέσιμων ημερών εργασίας προς
συμπλήρωση της υποχρεωτικής εβδομαδιαίας
αλλά και πέραν αυτής για το προσωπικό του Δήμου Κατερίνης, έτους 2024 .
Ο ANTIΔΗΜΑΡΧΟΣ ΚΑΤΕΡΙΝΗΣ
Έχοντας υπόψη:
1. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, Μισθολογικές ρυθμίσεις και
άλλες επείγουσες διατάξεις εφαρμογής της Συμφωνίας
Δημοσιονομικών Στόχων και Διαρθρωτικών Μεταρρυθμίσεων» (Α’ 176).
2. Τα άρθρα 58 και 59 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
3. Τα άρθρα 36, 48, 49 και 176 του Κώδικα Κατάστασης
Δημοτικών και Κοινοτικών Υπαλλήλων (ν. 3584/2007,
Α’ 143).
4. Την υπό στοιχεία 2/31029/ΔΕΠ/06-05-2016 εγκύκλιο
του Γενικού Λογιστηρίου του Κράτους «Παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015 (Α’ 176)».
5. Την υπ’ αρ. 942/16-02-2015 απόφαση του Γενικού
Γραμματέα Αποκεντρωμένης Διοίκησης Μακεδονίας Θράκης «Καθιέρωση ωραρίου λειτουργίας διαφόρων
υπηρεσιών του Δήμου Κατερίνης σε 12ωρη και 24ωρη
βάση» (Β’ 404).
6. Την υπ’ αρ. οικ.83/02-01-2024 απόφαση του Δημάρχου «Ορισμός Αντιδημάρχων με θητεία από 02-01-2024
έως 30-06-2026 και μεταβίβαση αρμοδιοτήτων. Ορισμός
Εντεταλμένων Συμβούλων και ανάθεση καθηκόντων για
το χρονικό διάστημα από 02-01-2024 έως 30-06-2026»
(ΑΔΑ: ΨΕΦΩΩΕΤ-7Κ7).
7. Την υπ’ αρ. οικ.40140/23-11-2023 απόφαση «Καθιέρωση υπερωριακής απογευματινής, καθώς και νυχτερι-
νής και Κυριακών ή εξαιρέσιμων ημερών εργασίας προς
συμπλήρωση της υποχρεωτικής εβδομαδιαίας αλλά και
πέραν αυτής για το προσωπικό του Δήμου Κατερίνης,
έτους 2024» (Β’ 6783).
8. Την υπ’ αρ. 287/05-01-2024 απόφαση του Δημάρχου
«Κατάταξη προσωπικού στο Δήμο Κατερίνης, σύμφωνα
με τις διατάξεις των άρθρων 27 και 29 του ν. 5056/2023»
(Β’ 217).
9. Την υπ’ αρ. οικ.622/08-01-2024 απόφαση του Δημάρχου «Τοποθέτηση του υπηρετούντος προσωπικού
(Δ.Δ., Ι.Δ.Α.Χ., Ι.Δ.Ο.Χ.) των καταργούμενων Νομικών
Προσώπων Δημοσίου Δικαίου και της λυθείσας Κοινωφελούς Επιχείρησης του Δήμου Κατερίνης - Ορισμός Προϊ-
σταμένων οργανικών μονάδων της Διεύθυνσης ΟΠΠΑΠ
και των Γραφείων Βρεφονηπιακών/Παιδικών Σταθμών».
10. Την υπ’ αρ. οικ.137/02-01-2024 απόφαση του Δημάρχου «Συγκρότηση Ομάδας Εργασίας υπό τη Διεύθυν-
ση Οικονομικών Υπηρεσιών, με σκοπό την υλοποίηση
της διαδικασίας είσπραξης ληξιπρόθεσμων βεβαιωμένων οφειλών δημοτών υπέρ Δήμου» (ΑΔΑ: 99ΧΚΩΕΤ-
ΨΚ0).
11. Την υπ’ αρ. οικ.302/04-01-2024 απόφαση του Δημάρχου «Τροποποίηση της υπ’ αρ.οικ.137/02-01-2024
(ΑΔΑ: 99ΧΚΩΕΤ-ΨΚ0) απόφασης περί συγκρότησης Ομάδας Εργασίας υπό τη Διεύθυνση Οικονομικών Υπηρεσι-
ών, με σκοπό την υλοποίηση της διαδικασίας είσπραξης
ληξιπρόθεσμων βεβαιωμένων οφειλών δημοτών υπέρ
Δήμου» (ΑΔΑ: 97ΛΘΩΕΤ-ΥΕΑ).
12. Την υπ’ αρ. οικ.376/04-01-2024 απόφαση του Δημάρχου «Συγκρότηση Ομάδας Εργασίας υπό τη Διεύθυν-
ση Υπηρεσίας Δόμησης, με σκοπό την καταγραφή των
υπόχρεων ιδιοκτητών σε εισφορά σε χρήμα σε όλες τις
πολεοδομικές ενότητες του Δήμου Κατερίνης και τη σύνταξη και έκδοση των αντίστοιχων πράξεων επιβολής»
(ΑΔΑ: Ρ04ΔΩΕΤ-ΩΓΕ).
13. Το γεγονός ότι οι ανωτέρω ομάδες εργασίας θα
απασχοληθούν ιδίως εκτός ωραρίου υποχρεωτικής εργασίας, κατά τις απογευματινές ώρες.
14. Το γεγονός ότι από 01-01-2024 μεταφέρθηκε αυτοδικαίως στον Δήμο μας το μόνιμο προσωπικό και το προ-
σωπικό με σύμβαση εργασίας Ιδιωτικού Δικαίου Αορίστου Χρόνου των καταργούμενων Νομικών Προσώπων
του Δήμου και της λυθείσας Κοινωφελούς Επιχείρησης,
δυνάμει των διατάξεων του ν. 5056/2023.
15. Το γεγονός ότι στον προϋπολογισμό του Δήμου
οικονομικού έτους 2024 έχουν εγγραφεί οι απαιτούμενες πιστώσεις για την κάλυψη της δαπάνης ύψους
12.000,000 € περίπου (ΚΑ 10.6012.001) που θα προκύψει, αποφασίζουμε:
Α. Τροποποιούμε  - συμπληρώνουμε την υπ’  αρ.
οικ.40140/23-11-2023 απόφαση «Καθιέρωση υπερωριακής απογευματινής, καθώς και νυχτερινής και Κυριακών
ή εξαιρέσιμων ημερών εργασίας προς συμπλήρωση της
υποχρεωτικής εβδομαδιαίας αλλά και πέραν αυτής για το
προσωπικό του Δήμου Κατερίνης, έτους 2024» (Β’ 6783),
ως ακολούθως:
1. Καθιερώνουμε για το κάτωθι προσωπικό και για το
έτος 2024 υπερωριακή απογευματινή εργασία πέραν της
υποχρεωτικής, για την αντιμετώπιση εποχικών, εκτάκτων
ή επειγουσών υπηρεσιακών αναγκών, όπως στο σκεπτικό της παρούσας αναφέρονται, αναλυτικά ως εξής:
- Για τέσσερις (4) υπαλλήλους κλάδου ΠΕ Μηχανικών,
έως εκατόν είκοσι (120) ώρες ανά εξάμηνο,
- για έναν (1) υπάλληλο κλάδου ΠΕ Φυσικής Αγωγής,
έως εκατόν είκοσι (120) ώρες ανά εξάμηνο,
- για τρεις (3) υπαλλήλους κλάδου ΠΕ Διοικητικού-Οικονομικού, έως εκατόν είκοσι (120) ώρες ανά εξάμηνο,
- για τρεις (3) υπαλλήλους κλάδου ΤΕ Διοικητικού-Λογιστικού, έως εκατόν είκοσι (120) ώρες ανά εξάμηνο,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 544/26.01.2024
- για έναν (1) υπάλληλο κλάδου ΤΕ Μηχανικών, έως
εκατόν είκοσι (120) ώρες ανά εξάμηνο,
- για δύο (2) υπαλλήλους κλάδου ΔΕ Διοικητικού-Λογιστικού, έως εκατόν είκοσι (120) ώρες ανά εξάμηνο,
- για έναν (1) υπάλληλο κλάδου ΔΕ Πληροφορικής, έως
εκατόν είκοσι (120) ώρες ανά εξάμηνο.
2. Κατά τα λοιπά ισχύει η υπ’ αρ. οικ.40140/23-11-2023
(Β’ 6783) απόφαση του Αντιδημάρχου ως έχει.
Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κατερίνη, 19 Ιανουαρίου 2024
Ο Αντιδήμαρχος
ΑΝΕΣΤΗΣ ΜΥΣΤΡΙΔΗΣ

[Source: 20240200544.pdf | Tokens: 12593]